text: Sønderjyske holder liv i medaljedrømme med sejr
  21 april 2016 kl. 18.10
  En overraskende sejr på 24-30 til Sønderjyske på udebane mod Skjern holder liv i de sønderjyske drømme om medaljer.
  Sønderjyske vandt torsdag aften overraskende med hele seks mål over favoritterne Skjern i herrernes slutspil i Skjern Bank Arena.
  I sæsonens to foregående opgør har Sønderjyske kun hentet ét point mod Skjern, der nu har tabt begge slutspilskampe.
  Topscorere for Sønderjyske var Christoffer Fors og Simon Kristiansen med hver seks mål.
  Det er Sønderjyskes første point i slutspillet om mesterskabet. Første kamp tabte sønderjyderne hjemme til Team Tvis Holstebro med knappe 22-23.
  Næste kamp er onsdag den 27. april hjemme i Broager Sparekasse Skansen mod BSV Bjerringbro-Silkeborg, der ligesom Sønderjyske har to point i slutspilgruppe A.
  